stanford-oval/wikipedia huggingface dataset:
תהיה בריא מוריס מגי
איורי הסיפור

האיורים של הסיפור מכילים פרטים נסתרים שעוזרים להעניק אופי לכל דמות ודמות בסיפור הן מבחינת מבחר הצבעים שבו השתמשה ארין והן בקווים העדינים שיצרה. האיורים המפורטים עוזרים לנסוך עדינות גם בחיות הגדולות והכבדות כמו הפיל וגם להאנישם. ארין יצרה את איורי הסיפור באמצעות טכניקת עץ ועפרונות – הֶדפסי עץ שעליהם ארין הוסיפה קווים עדינים ביותר באמצעות עיפרון, וכן השתמשה בפלטת צבעים יחד עם צהוב ואדום שיצרו ניגודיות.
עיצוב הדמויות עצמן גם כן מכיל פרטים קטנים שיוצרים את קסם העדינות של הסיפור. ביניהם הצורה שבה מוריס והפינגווין יושבים ועומדים כשקרסוליהם מופנים פנימה. את הקסם הזה ניתן לראות גם בסופו של הסיפור כאשר החיות עומדות מסביב מוריס לקראת השינה – רגלו השמאלית של מוריס נמצאת על האף של הקרנף, וידו השמאלית על החדק של הפיל – מדובר בנגיעות עדינות, קטנות ופשוטות שמכילות אנושיות ורגישות. אלה יוצרים את תחושת החיבה לדמויות בסיפור ואת ההזדהות איתן.
בתוך האיורים העדינים מסתתרת גם עלילת משנה המתבטאת בסיפורו של הבלון האדום שמלווה את העלילה המרכזית מן ההתחלה ועד הסוף. בתחילת הסיפור ניתן לראות את הבלון מחלון הבניין השכן של מוריס. לאחר מכן הוא נראה באוטובוס אחוז, כנראה, על ידי דמות הנוסעת אל גן החיות. בהמשך, הבלון משוטט באוויר ונתפס על ידי הפינגווין שמביא אותו אל ביתו של מוריס כאשר נסע לשם עם חבריו. בסצנת הסיום של הסיפור, כאשר כל החברים לנים אצל מוריס, ניתן לראות את הבלון מרחף מחוץ לביתו לאור הירח. מסע הבלון מתגלה כמעגל סגור שבא לבטא נתינה לאחר וקבלה בתמורה. נוסף על כן, הוא מבטא גם את עיקרון האהבה ההדדית, אהבה שעוברת בין אחד לאחר ואף פעם לא נפסקת.
המבקרת של מגזין הספר הורן קיטי כינתה את האיורים של הסיפור כמצוירים היטב ומשלימים את הטקסט העדין. ארין זכתה בשנת 2011 במדליית קולדקוט על האיורים שלה ויו"ר הוועדה, ג'ודי צוקרמן, שיבחה את הספר ואף אמרה: ״אפיון חביב ואקספרסיבי באיורי חילוף שניתנו בגוונים עמומים מייחדים את ספר התמונות הנצחי הזה״.
ביקורות ומוסר השכל

הסיפור קיבל ביקורות טובות מ־Krikus Review (אנ') ומ־Publishers Weekly (אנ') שכינו אותו "הספר הטוב ביותר של השנה" ואף ״הניו יורק טיימס״ הגדיר אותו כאחד מספרי הילדים המאוירים הטובים ביותר לשנת 2010. שבחים אלה היו הודות לאיורי העץ המיוחדים של הסיפור ולמסר החשוב שמעביר – תמיכה ועזרה לחברים.
בסיפור מוצגים ערכי החברות, הנתינה ההדדית, העזרה ההדדית והתמיכה ההדדית. בסיפור ערך החברות מוצג כחברות בין שומר גן החיות, מוריס מגי, לבין חיות הגן. אפשר לראות איך מוריס קם כל בוקר בחריצות לגן החיות ומקדיש זמן ואהבה לכל אחת מחיות הגן (כמו קריאת סיפורים לינשוף). כאשר מוריס מתעורר חולה, ערך ההדדיות בא לידי ביטוי – כל חיות הגן, להן מוריס מקדיש הרבה מזמנו, דואגות לו ובאות לבקר אותו. החיות נוסעות לביתו של מוריס כדי לארח לו חברה ולא להשאיר אותו לבד, כפי שהוא לא משאיר אותן לבד.
עוד מוסר השכל הנלמד מן הסיפור הוא יחס אנושי לבעלי החיים. במשך כל הסיפור מוריס מתייחס לבעלי החיים כאל בני אדם, וכך גם כותב הסיפור. הדבר בא לידי ביטוי נוכח העובדה שהכותב והמאיירת בחרו להאניש את בעלי החיים כנוסעים באוטובוס לבקר את חברם, את הינשוף כקורא לעמוס סיפור וכדומה. במקרה של הסיפור הזה לא מדובר רק בהאנשת הדמויות, למשל פינגווין עם גרביים, אלא מתן חיים ונשמה לכל דמות ודמות. בטסי בירד, מנהלת פיתוח האוסף של הספרייה הציבורית של אוונסטון (אנ'), אף כתבה במאמר ביקורת על הסיפור באתר ״School Library Journal״ (אנ') שכאשר היא מסתכלת בעיני הדמויות בסיפור היא רואה חיות שלכל אחת מהן חיים עשירים, כל אחת עברה משהו בחייה וראתה דברים בחייה ויצאה מהן חכמה יותר.
לפי פרשנותה של ד"ר נירה לוין, ניתן ללמוד מן הסיפור גם על בדידות והתחושה הקשה שהיא משרה, שמסתיימת בצורה אופטימית. הבדידות מתבטאת בחייו של מוריס אשר חי בגפו וכן נוכח העובדה כי כל פריט בביתו הוא פריט בודד מסוגו. גם בגן החיות נראים בעלי החיים בודדים. הסיפור מבטא איך חיבה (במקרה הזה בין מוריס והחיות) מחברת בין כל אחת מהחיות והופכת אותן לחבורה. בחבורה זו כל אחד קרוב לאחר וכל אחד דואג, תומך ומפגין חיבה לזולת. בחבורה זו תמיד נשארים תמיד ביחד, לטוב ולרע ולא משאירים אף אחד מאחור.
עיבוד הסיפור

בשנת 2015 הועלה הספר לבמת התיאטרון בתיאטרון הקרון בירושלים. עיבוד הספר להצגה התבצע על ידי מעין רזניק ואיילת גולן.
העיבוד זכה לשבחים ולביקורות מעולות. שי בר־יעקב, כתב בידיעות אחרונות: "עיבוד נאה לספר ילדים מקסים... הבובנאית הצעירה והמוכשרת מעין רזניק והבמאית הרגישה איילת גולן יצרו הצגה הנאמנה מאוד לסגנון האיורים של הספר... המופע מתרחש על שולחן עבודה גדול שהופך בהדרגה לעולם המופלא של מוריס... זוהי יצירה מלאה קסם והמצאות, המחיה סיפור קטן, מרגש ומחמם לב. היא נהנית גם מתרומתו של יהונתן בן חיים, מוותיקי הקרון, שבקולו החם והאירוני מלווה את ההצגה כמספר".
הערות שוליים

1 2 3 4  Alexandra Cheney, Caldecott Winner Erin E. Stead on 'A Sick Day for Amos McGee', WSJ (באנגלית אמריקאית)
1 2 3  תהיה בריא מוריס מגי, באתר דףדף
↑  Alexandra Cheney, Caldecott Winner Erin E. Stead on 'A Sick Day for Amos McGee', WSJ (באנגלית אמריקאית)
↑  Ellen Creager |, Life After the Caldecott: Erin and Philip Stead, PublishersWeekly.com (באנגלית)
↑  Philip Stead Illustration, ‏2012-01-16 (באנגלית)
↑  כתב: פיליפ ס' סטיד, תהיה בריא מוריס מגי, כנרת
1 2 3 4 5 6  בר חיון, "תהיה בריא מוריס מגי" מאת פיליפ ס' סטיד, באתר הארץ, 5 ביולי 2011
1 2 3  Betsy Bird 4 comments, Review of the Day: A Sick Day for Amos McGee by Philip C. Stead, A Fuse #8 Production (באנגלית אמריקאית)
↑  Betsy Bird 4 comments, Review of the Day: A Sick Day for Amos McGee by Philip C. Stead, A Fuse #8 Production (באנגלית אמריקאית)
↑  תהיה בריא מוריס מגי, באתר www.saltarbutartzi.org.il
↑  A Sick Day for Amos McGee
דוד יורצ'נקו

דוד ויקטורוביץ' יורצ'נקו (ברוסית: Дави́д Ви́кторович Ю́рченко; נולד ב-27 במרץ 1986, באשגבאט, טורקמניסטן הסובייטית, ברית המועצות) הוא כדורגלן ארמני-רוסי.
קריירה

הוא נולד במרץ 1986 בעיר אשגבאט, ברפובליקה הטורקמנית. בגיל שמונה עברה משפחתו להתגורר בכפר טוגטון במחוז המשנה קטצ'נרובסקי שבקלמיקיה, רוסיה. את הקריירה שלו התחיל בגיל שמונה במועדון הנוער קטצ'נרובסקי (1994-1995). בגיל 10 הוריו עברו לאליסטה.
בשנת 2004 שיחק במועדון מהליגה השנייה "טיטאן מוסקבה", לאחר מכן עבר לשנתיים למועדון מטאלורגס מליאפייס, לטביה.
ב-2007, הצטרף למועדון "דינמו מינסק" (והופיע ב-11 משחקים בליגת העל הבלארוסית).
בתחילת 2008 הוא הוזמן למועדון ליגת העל הרוסית "קריליה סובייטוב סמרה", ב-8 בפברואר השוער חתם לארבע שנים. ב-6 באוגוסט 2008 הוא עשה את הופעת הבכורה שלו בשלב 16 האחרונות בגביע רוסיה 2008/09 במשחק נגד גזוביק אורנבורג. בליגת העל הופיע לראשונה ב-13 במרץ 2010 במשחק נגד "זניט".
ב-4 ינואר 2012 חתם על חוזה עם "מורדוביה". ב-22 ביוני 2013 חתם על חוזה עם מועדון "אופה". במהלך עונת 2014/15 יורצ'נקו הוכתר 5 פעמים רצופות כ"שחקן החודש" ואוהדי אופה בחרו בו לשחקן הטוב ביותר בקבוצה. בפברואר 2016 הוא עבר לאנז'י מחצ'קלה בהשאלה. בקיץ 2016, חתם על חוזה לשלוש שנים עם המועדון.
לקראת עונת 2017/18 הצטרף למועדון "טוסנו". ב-18 באפריל 2018 עזר ל"טוסנו" לנצח את ספרטק מוסקבה בחצי הגמר של גביע רוסיה 2017/18, לאחר שבלם את בעיטות העונשין של פרננדו ודניס גלושאקוב בשלב בעיטות ההכרעה. חוזהו בטוסנו הסתיים במאי 2018.
ביוני 2018 חתם ביניסיי קרסנויארסק, העולה החדשה לליגת העל הרוסית בכדורגל, אך גם בה לא שיחק יותר מעונה אחת.
ב-22 בינואר 2020 חתם בשחטאר קאראגנדי מליגת העל הקזחית בכדורגל. בתום שנה עבר לארמניה בה חתם בינואר 2021 בקבוצת אלשקארט מהליגה הארמנית.
תארים > טוסנו

הגביע הרוסי בכדורגל (1): 2017/2018
הערות שוליים

↑  "ДАВИД ЮРЧЕНКО — ИГРОК ФК ШАХТЕР". shakhter.kz/ (ברוסית). FC Shakhter Karagandy. 22 בינואר 2020. אורכב מ-המקור ב-2020-06-09. נבדק ב-22 בינואר 2020. {{cite web}}:  (עזרה)
תולעי אדמה

| תולעי אדמה |
| --- | --- |

מיון מדעי
ממלכה:: בעלי חיים
מערכה:: תולעים טבעתיות
קבוצה:: Clitellata
מחלקה:: Clitellata
תת־מחלקה:: דל-זיפיות
סדרה:: Haplotaxida
תת־סדרה:: תולעי אדמה
שם מדעי
 Lumbricina

שחרור טורף שלשול
תולעי אדמה, שִׁלְשׁוּלִים ושַׁלְשׁוֹלִים (שם מדעי: Lumbricina) הם השמות המשמשים לתיאור קבוצה של דל-זיפיות במערכה תולעים טבעתיות. תת-סדרה זו כוללת כ־4,000 מינים מזוהים ברחבי העולם. רוב המינים אנדמיים לאזורים גאוגרפיים, אך מבחינת התפוצה והשימוש המבוקר לצורכי האדם מספרם אינו עולה על 50 (בישראל מזוהים 34 מינים, מתוכם רק כ־10 ניתן למצוא גם באזורים גאוגרפיים אחרים).
הסיבה העיקרית למיעוט המינים שבשימוש האדם על אף ריבוי המינים ברחבי העולם, מקורה בעובדה שלאחר תקופת הקרחונים בצפון אמריקה, לא נותרו בה תולעי אדמה, ורק המתיישבים האירופים הביאו עמם בציודם ובחומרי החקלאות את המגוון האירופי. כך הדבר בניו זילנד וארצות התיישבות אחרות.
סיבה עיקרית שנייה היא השימוש שנעשה במקצת תולעי האדמה לצרכים אקולוגיים ואגרו־אקולוגיים. כך הפכו למשל ארצות הברית והודו ליצואניות של תולעי אדמה אשר נפוצו בכל העולם.
כך, הטקסונומיה אינה עונה על צורכי השימושים המודרניים. לפיכך מקובל היום לחלק את המינים לשלוש קבוצות אקולוגיות, בהתאם לבית הגידול ותרומתם האגרו־אקולוגית. מיון זה איננו חד־ערכי, רוב המינים מאופיינים בתמהיל שונה של מקצת התכונות של שתי קבוצות, כדלקמן:[דרושה הבהרה]
איסניה פטידה ("תולעת אדומה" או "תולעת קומפוסט) - מתקיימות במקבצים של פסולת אורגנית מתפרקת (ערמות קומפוסט, מתקני סניטציה מסורתיים, זבל בעלי חיים), אך גם מתחת לפני הקרקע בעורקים אורגניים עשירים מאוד. חיות במחילות קצרות ונוטות לקביעות כל עוד מקור המזון קיים. המזון בעיקרו הוא תוצרי ההתפרקות, לרבות ובעיקר הביומסה שגרמה לפירוק.
תולעי הגינה - מתקיימות בקרקע מושקית ובשטחים לחים, לעומק הקרקע הפורייה בלבד ועד כ־60 ס"מ. חיות במחילות אופקיות ומזדמנות וניזונות מחומר אורגני המצוי בקרקע על ידי העברת האדמה דרך מערכת העיכול.
תולעי הבניין - חיות במחילות אנכיות קבועות ויציבות מפני הקרקע ועד עומק של שני מטר ולעיתים, ובוודאי בעבר, עד סלע האם. ניזונות מחומר אורגני, לרוב לא מפורק, ומאחסנות אותו ב"מחסנים" לעומק המחילה, לשימוש בהתאם לעונות השנה ושינויים אחרים. בדרכן אל פני הקרקע מעלות התולעים מינרלים מעומק הקרקע ומורידות חומר אורגני. גם לאנזימים המצפים את המחילה יש תרומה לפוריות הקרקע. לתולעי אדמה אלה ייחס צ'ארלס דרווין חשיבות עידנית בייצור כל הקרקע החקלאית בעולם.
השלשולים מסוגלים לקיים רגנרציה (regeneration); כלומר, במקרה שהם נפגעים, הם מסוגלים ליצור מחדש את החלקים החסרים. במינים מסוימים של תולעי אדמה, תולעת שנחתכה לשתיים יכולה לגדול לשתי תולעים חיות.
משפחות ידועות מישראל

שלשוליים (Lumbricidae)
שלשוליתיים (Acanthodrilidae)
הערות שוליים

↑  מ-Earthworms באנגלית.
↑  לפי האקדמיה ללשון: שִׁלְשׁוּל - בעל החיים; חיריק בשי"ן הראשונה,
↑  אנציקלופדיית החי והצומח של ארץ ישראל, כרך 2 – "חסרי חוליות יבשתיים", בעריכת גרשום לוי, הוצאת משרד הביטחון, 1985, עמ' 159
| --- | --- |
בקרת זהויות :  LCCN: sh85040510  NDL: 00567654  NKC: ph192870
משנק

ערך זה עוסק ברכיב לתפעול נורות חשמליות. אם התכוונתם למתקן במאייד או במנוע בנזין, ראו .
משנק מסוג סליל השראה, לנורה פלואורסצנטית
מַשְׁנֵק (וכן: צ'וֹק, נטל) הוא רכיב אלקטרוני או אלקטרומגנטי במעגלים חשמליים המשמש בעיקר לתפעול נורות חשמליות מקבוצת נורות הפריקה.
תפקידו העיקרי של המשנק הוא יצירת תנאים מתאימים להפעלת נורות פריקה – נורות המתאפיינות באי-יציבות מובנית ולכן לא ניתנות בדרך כלל להפעלה ישירה ממתח הרשת. המשנק משמש כרכיב המייצב במעגל החשמלי בהפעלת נורת פריקה על ידי הפיכת מקור המתח למקור זרם. בנוסף לתפקידו העיקרי משמש המשנק לעיתים קרובות גם כעזר הצתה יחד עם המצת או המדלק (starter), מאפשר יצירת המתח הגבוה המשמש לפריצת הקשת הראשונית בנורת הפריקה.
אטימולוגיה

חשמלאים מכנים את המשנק בשם צ'וק, תרגום מאנגלית של Choke – החנק, שנק, עצור. באנגלית Choke valve (שסתום משנק), מתקן במאייד במנוע בנזין הסוגר את האוויר למאייד (חונק) וגורם לתערובת עשירה יותר בדלק להגיע למנוע. כאן בתחום נורות הפריקה הצ'וק הוא גורם החונק, עוצר ומייצב את הזרם במעגלי הנורות.
משנק סליל השראה

משנק סליל השראה או משנק מגנטי, הוא למעשה משרן בעל ערך השראות גבוה הפועל בתחום תדר הרשת (בדרך כלל 50 או 60 הרץ). משרן זה הופך את מקור מתח החילופין של הרשת למקור זרם חילופין ובכך מאפשר הפעלה יציבה של נורת הפריקה. במעגל החשמלי, מתחבר המשנק בדרך כלל בטור לנורת הפריקה. המשרן משמש לעיתים קרובות גם כעזר הצתה יחד עם המצת או המדלק (starter), מאפשר יצירת המתח הגבוה המשמש לפריצת הקשת הראשונית בנורת הפריקה (ובתאורה פלואורסצנטית, חימום האלקטרודות לפני כן). בדרך כלל בנוי סליל ההשראה מחוט נחושת דק המלופף סביב ליבת ברזל שעשויה למלות דקות (דפי פח דק).
באמריקה הצפונית, ששם מתח הרשת (120 וולט) נמוך מדי בשביל לאפשר הדלקת נורות פריקה באמצעות משרן (צ'וק) פשוט, המשנק כולל סליל שנאי להעלאת המתח. השנאי מעוצב עם מספיק השראת זליגה (אנ') כך שהזרם מיוצב כהלכה. משנקים אמריקאים רבים לנורות פלואורסצנטיות מנצלים את העובדה שהשנאי מאפשר ליצרן לבחור במתח מוצא בגובה מספיק גבוה כדי להדליק את הנורה ללא צורך במדלק (סטארטר) כלל, או להפעיל שתי נורות פלואורסצנטיות או יותר, בהספק גבוה, ממשנק אחד. עד לשנת 1980, משנקים אמריקאים רבים הכילו PCB, לצורך קירור ובידוד חשמלי של המשנק, בדומה לשנאים.
משנק אלקטרוני

בדומה למשנק סליל ההשראה, גם המשנק האלקטרוני תפקידו לאפשר את הפעלתה של נורת פריקה באופן יציב ולספק לה את תנאי העבודה המתאימים. בניגוד להפעלת הנורה בתדר נמוך במשנק סליל ההשראה (50, 60 הרץ). המשנק האלקטרוני מעלה את תדר הפעלת הנורה ובכך מאפשר מספר יתרונות על פני המשנק המבוסס סליל השראה.
משנק אלקטרוני > מבנה המשנק האלקטרוני

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יתרונות משנק סליל השראה

אמינות גבוהה
אורך חיים גבוה בהרבה מזה של משנק אלקטרוני, אשר יכול להגיע לכמה עשרות שנות עבודה.
עמידות מצוינת בתנאים קשים (חום למשל)
פשוט וזול
יתרונות המשנק האלקטרוני

שיפור של עד 30% ביעילות מערכת התאורה (בנורות פלואורסצנטיות בלבד).
מונע את תופעת ההבהוב של הנורה.
התחממות פחותה המתבטאת בהפסדי משנק נמוכים יותר ממשנק מגנטי (לא מהווה יתרון כלשהו מבחינת אמינות, מכיוון שרגישות הרכיבים האלקטרוניים של המשנק האלקטרוני לחום גבוהה בהרבה מזו של הליבה של המשנק המגנטי, וכך הוא יכול לכשול בקלות גם אם טמפרטורת העבודה שלו היא בסביבות 50 מעלות צלזיוס. לשם השוואה למשנק מגנטי היכולת לעמוד בטמפרטורת עבודה של 130 מעלות ואף יותר מבלי לכשול למשך עשרות שנים).
מאפשר עמעום של תאורה פלואורסצנטית (בדגמים מסוימים בלבד).
הערות שוליים

↑  US EPA,OSWER,ORCR, Polychlorinated Biphenyl (PCB)-Containing Fluorescent Light Ballasts (FLBs) in School Buildings | US EPA, US EPA (באנגלית)
↑  US EPA,OSWER,ORCR, Disposal of Fluorescent Light Ballasts (FLB) | US EPA, US EPA (באנגלית)
משנקי סליל השראה אירופאיים לנורות כספית, נתרן ומתכת הליד.
משנקי סליל השראה אמריקאיים לנורות פלואורסצנטיות.
משנק אלקטרוני מבפנים
ראספברי פאי

| --- | --- |
מודל B+ של הראספברי פאי
מודל B+ של הראספברי פאי
 מידע כללי
 סוג:  ננו-מחשב
 מפתח:  קרן ראספברי פאי (Raspberry Pi Foundation)
 יצרן:  Newark element14, RS Components, Egoman (Egoman מוכרת בטאיוואן בלבד)
 תאריך הפצה:  פברואר 2012
 על שם:  פטל אדום 
 יחידות שנמכרו:  30,000,000 
 מידע טכני
 מערכת הפעלה:  Linux, RISC OS, FreeBSD, NetBSD, Plan 9, AROS, Inferno, Windows IoT Core
 מעבד:  Arm Cortex A-7 ארבע-ליבות במהירות 900MHz במודל דור שני
 מאיץ גרפי:  VideoCore IV
 זיכרון:  1024 מגה-בייט
 מידות
 משקל:  ~70 גרם
 http://raspberrypi.org/
 
ראספברי פאי (באנגלית: Raspberry Pi) היא סדרת מחשבי־לוח־יחיד בגודל כרטיס אשראי שפותחו בקרן ראספברי פאי בבריטניה מתוך רצון לקדם את לימוד ענף מדעי המחשב ונושאים קשורים אליהם, בקרב תלמידים בבתי ספר, וכן בארצות שאינן מפותחות דיין מבחינה טכנולוגית וכלכלית.
המודל הראשון של המחשב צבר פופולריות רבה, וזכה להצלחה עסקית הרבה יותר מהתחזיות הראשוניות שנחזו עבורו. מעבר לרכישתו כמחשב, נמכר הראספברי פאי גם לצרכים אחרים השונים מייעודו המקורי כמחשב, וזוכה להשתלב בענפים כגון רובוטיקה. המוצר פופולרי במיוחד בקרב קהילת המייקרים (Makers).
על פי דיווחים של קרן ראספברי פאי, למעלה מ-19 מיליון יחידות של הראספברי פאי נמכרו עד למרץ 2018, עובדה ההופכת אותו למחשב הנמכר ביותר מתוצרת בריטניה.
סקירה כללית

מספר דורות של ראספברי פאי הושקו ושווקו עד כה.
הדור הראשון של המעבדים (ראספברי פאי 1, מודל B; אנגלית: Raspberry Pi 1, Model B) יצא לשוק בפברואר 2012. בעקבותיו יצא לשוק מעבד מפושט יותר ביחס לקודמו, שמחירו היה זול יותר. שם מעבד זה נקרא "מודל A" (אנגלית: Model A). ב־2014, השיקה קרן ראספברי פאי לוח חדש של מעבד, אשר כלל עיצוב משופר של רכיבי המעבד, וכן שיפור מיקומם על גבי הלוח (במילים אחרות, ארכיטקטורת המעבד שופרה) – אשר הביאו לביצועים טובים יותר של המעבד, ביחס למודלים הקודמים. מעבד זה כונה "+Raspberry Pi 1 Model B".
מודל זה קבע את הקו המנחה עבור המעבדים הבאים שיוצרו לאחריו.
מודלים משופרים של ראספברי פאי מהסוגים: +A ו־+B שווקו כשנה לאחר שיווקו של דגם זה.
התקנים חיצוניים, הכוללים מקלדות, עכברים וכיסויים עבור המעבד – אינם מגיעים עמו בחבילה אחת שלמה. למרות זאת, עזרים מסוימים נכללו בכל זאת במספר מעבדים מסוג זה, בין אם בייצור רשמי מטעם קרן ראספברי פאי, ובין אם לא.
הגרסאות והדורות השונים של ראספברי פאי 2 מיוצרים במספר תצורות דרך הסכמי ייצור עם החברות Newark element14, RS Components ו־Egoman. חברות אלו מוכרות את המחשב הן ישירות ללקוחות פרטיים והן בכמויות גדולות, לסיטונאים המשווקים אותו בערוצים שונים. חברת אגומן (Egoman) משווקת את המחשב בגרסה מיוחדת להפצה בטאיוואן בלבד. תצורה זו נבדלת מהאחרות בהיעדר סמל ה־FCC על המעגל המודפס.
המחשב המקורי מבוסס מערכת־על־שבב BCM2835 של Broadcom הכוללת מעבד במהירות 700 MHz ומעבד גרפי. המודל המקורי הכיל זיכרון גישה אקראית (RAM) בגודל 256 מגה־בתים. מודלים מאוחרים יותר (B, B+) הכילו 512 מגה־בתים של RAM ובהמשך 1GB (דגמי 2 ו־3 מודל B). המערכת טוענת את קובצי הנתונים ומערכת ההפעלה מכרטיס SD שיש להכניס לקורא כרטיסים המורכב על הלוח.
ב־2014 הודיעה קרן ראספברי פאי על תחילת מכירת ה"קומפיוט" (Compute), מחשב הכולל מעבד BCM2835 ו־512 מגה־בתים של RAM, ומורכב עליו כרטיס eMMC (אשר לא ניתן להסרה). הלוח מיועד לשימוש במערכות מוטמעות, למשל בתוך צגים.
הקרן מציעה גרסאות לינוקס שונות לשימוש עם המחשב, הזמינות להורדה בחינם. כלים לשפת פייתון זמינים, שכן היא השפה המרכזית בה מתכנתים על הפאי. בנוסף, ישנם כלים לתכנות בבייסיק, C/C++, ג'אווה, פרל ורובי.
בתחילת פברואר 2015 החלה מכירת הדור השני של המחשב, הראספברי פאי 2. המחשב החדש הוצע בתצורת B בלבד, וכולל מערכת־על־שבב BCM2836, המכילה מעבד Arm Cortex-A7 בעל ארבע ליבות. הוא כולל מעבד גרפי זהה לדגם הקודם ו־1024 מגה־בתים של RAM. מחיר המחשב נשאר 35 דולרים אמריקאיים, ואילו שאר המחשבים הוזלו.
נכון ל־2016 נמכרו יותר מעשרה מיליון מחשבים מהדורות השונים. ראספברי פאי מחזיק בשיא המחשב הבריטי הנמכר ביותר ובמקום השני בעולם אחרי ה־Amstrad PCW. זהו המחשב האישי הבריטי שהשיג שיאי מכירות שהציבו אותו כמחשב הנמכר מהר ביותר.
בשנת 2018 ביום הפאי (14 במרץ), הוציאה הקרן עדכון גרסה לדגם הקודם שנמכר באותו המחיר.
התוכנה Pi-hole פותחה במיוחד למכשירי ראספברי פאי והיא בשימוש לצורכי חסימת פרסומות.
חומרה

הדורות השונים של ראספברי פאי מיוצרים במספר תצורות דרך הסכמי ייצור עם החברות Newark element14 (Premier Farnell), RS Components ו־Egoman. חברות אלו מוכרות את המחשבים הן ללקוחות הקצה והן למשווקים. אגומן (Egoman) מייצרת גרסאות להפצה בלעדית בטאיוואן, מהן נעדרים סימוני FCC/CE.
המודל המקורי מבוסס על שבב מבית ברודקום BCM2835 מסוג מערכת על שבב, שכללה מעבד ARM1179JZF-S במהירות 700MHz, מעבד גרפי של VideoCore IV ושווק עם 256 מגה־בתים של זיכרון גישה אקראית (RAM). מודלים מאוחרים יותר (B ו־B+) כללו 512 מגה־בתים של RAM. המערכת תומכת ב־Secure Digital או MicroSD במודלים מאוחרים יותר כתצורה לשמירת הקבצים וטעינת מערכת ההפעלה.
ב־2014 הודיעה קרן ראספברי פאי על תחילת שיווק לוח ה"קומפיוט" (Compute Module) המכיל מעבד BCM2835 ו־512MB RAM ומדיית אחסון מסוג eMMC. לוח זה מיועד לשימוש במערכות מוטמעות.
הקרן מציעה הפצת Debian בשם Raspbian, וכן מערכות הפעלה נוספות לשימוש עם הפאי. כלים לתכנות על הלוח זמינים למשתמש, כגון Python שהיא שפת התכנות הראשית לפאי, עם תמיכה בשפות נוספות.
חומרה > מעבד

המערכת על שבב שנמצאת בשימוש בדור הראשון של הפאי דומה לשבב הנמצא בשימוש בטלפונים חכמים כגון iPhone 3G. הפאי מציע את המערכת על שבב BCM2835 הכולל מעבד ARM1176JZF-S במהירות 700MHz, מאיץ גרפי VideoCore IV וזיכרון גישה אקראית.
תדר העבודה של המעבד הוא 700 MHz כברירת מחדל, והוא מגיע ליכולות חישוב שוות ערך ל־0.041 גיגה FLOPS. ברמת המעבד הסטנדרטי, המעבד מציע יכולת חישוב שוות ערך לפנטיום II משנת 1997, במהירות 300 MHz. מבחינת היכולת הגרפית, הביצועים שווי ערך ל־Xbox המקורי משנת 2001.
הדור הראשון של הלוח פעל במהירות 700MHz, ולא התחמם ברמה כזו שדרשה קירור מיוחד, אלא אם המהירו (Overclock) את המעבד. הדור השני של המחשב כלל מעבד בתדר שעון של 900MHz, וגם מהירות זו לא דרשה קירור מיוחד. עם זאת, תפעול המעבד ושאר רכיביו במהירות גדולות מהרגיל ידרשו קירור. את רוב הלוחות ניתן להמהיר למהירויות של עד 1000MHz.
חומרה > זיכרון גישה אקראית (RAM)

מודלי הבטא של הראספברי פאי הכילו 256 מגה־בתים של זיכרון גישה אקראית (RAM). חצי מהזיכרון נמצא בשימוש המעבד הגרפי בעוד החצי השני נמצא בשימוש המעבד. מודלי A ו־B שווקו גם הם עם 256MB של RAM, אך למשתמש הייתה אפשרות לבחור שלוש חלוקות אפשריות לזיכרון בין המעבד למעבד הגרפי. לדור השני והשלישי של הלוח, ראספברי פאי 2 ו־3, 1024 מגה־בתים של RAM.
שימושים ברספברי פאי

עם הזמן גילו חוקרי וחובבי טכנולוגיה מגוון נרחב של שימושים שניתן לעשות עם הראספברי פאי:
בינה מלאכותית
חיישנים
זיהוי קולי
הגנה על IoT
לימוד אלקטרוניקה
הבנת ארכיטקטורה של מחשבים
בדיקת חדירה
הערות שוליים

↑  Cellan-Jones, Rory (5 במאי 2011). "A £15 computer to inspire young programmers". BBC News. {{cite web}}:  (עזרה)
↑  Price, Peter (3 ביוני 2011). "Can a £15 computer solve the programming gap?". BBC Click. נבדק ב-2 ביולי 2011. {{cite news}}:  (עזרה)
↑  Bush, Steve (25 במאי 2011). "Dongle computer lets kids discover programming on a TV". Electronics Weekly. נבדק ב-11 ביולי 2011. {{cite web}}:  (עזרה)
↑  "Model B now ships with 512 MB of RAM". Raspberrypi.org. נבדק ב-15 באוקטובר 2012. {{cite web}}:  (עזרה)
↑  "Raspberry Pi Compute Module: new product!". raspberrypi.org.
↑  "Raspberry Pi downloads".
↑  "Turbocharged Raspberry Pi 2 unleashed: Global geekgasm likely". The Register. 2015-02-02. נבדק ב-2015-02-02.
↑  Kelion, Leo (2 בפברואר 2015). "Raspberry Pi 2 unveiled with faster processor and more memory". BBC News. נבדק ב-3 בפברואר 2015. {{cite web}}:  (עזרה)
↑  adafruit, About 6 million Raspberry Pis have been sold @raspberry_pi #raspberrypi @MattRichardson @twit @NewScreenSavers, Adafruit Industries - Makers, hackers, artists, designers and engineers!, ‏2015-06-08 (באנגלית אמריקאית)
↑  "Performance - measures of the Raspberry Pi's performance". RPi Performance. eLinux.org. נבדק ב-30 במרץ 2014. {{cite web}}:  (עזרה)
↑  Benchoff, Brian. "64 Rasberry Pis turned into a supercomputer". Hackaday. נבדק ב-30 במרץ 2014. {{cite web}}:  (עזרה)
↑  Donald J. Norris, Beginning Artificial Intelligence with the Raspberry Pi, 2017 doi: 10.1007/978-1-4842-2743-5
↑  Charles Bell, Raspberry Pi-based Sensor Nodes, Berkeley, CA: Apress, 2013, עמ' 97–144, ISBN 978-1-4302-5824-7
↑  Pant, Tanay, Verfasser., Building a Virtual Assistant for Raspberry Pi : the practical guide for constructing a voice-controlled virtual assistant, ISBN 978-1-4842-2167-9
↑  Hosmer, Chet Verfasser., Defending IoT infrastructures with the Raspberry Pi : monitoring and detecting nefarious behavior in real time, ISBN 978-1-4842-3699-4
↑  Watkiss, Stewart, author., Learn Electronics with Raspberry Pi : Physical Computing with Circuits, Sensors, Outputs, and Projects, Second Edition
↑  Everard, Eben Upton. Jeffrey Duntemann. Ralph Roberts. Tim Mamtora. Ben., Learning Computer Architecture with Raspberry Pi, John Wiley & Sons Inc, 2016, ISBN 978-1-119-18393-8
↑  Muniz, Joseph., Penetration testing with Raspberry Pi construct a hacking arsenal for penetration testers or hacking enthusiasts using Kali Linux on a Raspberry Pi, Packt Publishing, 2015, ISBN 1-78439-412-2
| --- | --- |
בקרת זהויות :  NLI: 987007600185505171  BNE: XX5346320  BnF: cb16694231p (data)  GND: 1027903738  LCCN: sh2013000263  NKC: ph798185  SUDOC: 170808890
דאייה (זמרת)

| --- | --- |

 לידה:  24 באוקטובר 1998 (בת 26) פיטסבורג, ארצות הברית 
 שם לידה:  Grace Martine Tandon 
 שם במה:  Marti 
 מוקד פעילות:  ארצות הברית 
 תקופת הפעילות:  מ-2015
 מקום לימודים:  Mt. Lebanon High School 
 סוגה:  פופ • סינת'פופ • אלקטרונית
 כלי נגינה:  פסנתר, חלילית, יוקולילי, גיטרה, סקסופון 
 חברת תקליטים:  אינטרסקופ • RED Music Artbeatz • Z
 dayaofficial.com
 פרופיל ב-IMDb
 
גרייס מרטין תאנדון (באנגלית: Grace Martine Tandon; נולדה ב-24 באוקטובר 1998), הידועה תחת שם הבמה דאייה (Daya), היא זמרת-יוצרת אמריקאית.
קורות חיים

דאייה נולדה בפיטסבורג שבפנסילבניה. סבה מצד אביה הוא הודי אמריקאי, שהיגר מפונג'אב, הודו הבריטית, לארצות הברית. שם הבמה שלה דאייה היא מילה בסנסקריט שמשמעה "חמלה" או "חסד". בבית הספר היסודי היא למדה בסן ברנרד, ואת לימודיה התיכוניים סיימה ביוני 2016. בגיל 3, דאייה החל ללמוד לנגן בפסנתר ובהמשך היא גם למדה לנגן בגיטרה, סקסופון וחליל צד.
בגיל אחת-עשרה, דאייה החלה ללמוד בקונסרבטוריון למוזיקה בניהולה של כריסטינה צ'ירומבולו בפיטסבורג. שם היא פגשה את כותב השירים והמפיק ג 'ינו רלטה. השניים עבדו עם דאייה ובסופו של דבר הציעו לה לעבור ללוס אנג'לס בפברואר 2015 כדי להתחיל לעבוד על מוזיקה משלה.
באוקטובר 2018, יצאה דאייה מהארון כביסקסואלית. זמן קצר לאחר מכן, היא התחילה לצאת עם הצלמת קלייד מונרו.